ai4bharat/Pralekha huggingface dataset:
সামাজিকন্যায়ওক্ষমতায়নমন্ত্রক
শ্রী থাওয়ার চাঁদ গেহলত আগামীকাল 'নেশামুক্ত ভারত প্রচারাভিযান'-এর সাথে যুক্ত ২৭২ জন জেলাশাসক এবং ৩২টি রাজ্যের সচিবদের একটি সমাবেশে ওয়েবকাস্টের মাধ্যমে বক্তব্য রাখবেন
নয়াদিল্লি, ১৩ আগস্ট, ২০২০
কেন্দ্রীয় সামাজিক ন্যায়বিচার ও ক্ষমতায়ন মন্ত্রী শ্রী থাওয়ার চাঁদ গেহলত আগামীকাল 'নেশামুক্ত ভারত অভিযান'-এর সঙ্গে যুক্ত ২৭২ জন জেলাশাসক, ৩২টি রাজ্যের সচিব, ৫০০-রও বেশি স্বচ্ছাসেবী সংগঠন, মাদক দ্রব্য পাচার নিয়ন্ত্রণ ব্যুরোর আধিকারিক, চিকিৎসক সহ এই অভিযানের সঙ্গে যুক্ত একাধিক কর্মকর্তাদের সমাবেশে বক্তব্য রাখবেন। বিকেল ৪টের সময় ওয়েবকাস্টের মাধ্যমে তিনি এই ভাষণ দেবেন। অনুষ্ঠানে প্রতিমন্ত্রী শ্রী কৃষ্ণপাল গুর্জর, শ্রী রামদাস আতাওয়ালে এবং শ্রী রতনলাল কাটারিয়া উপস্থিত থাকবেন।
এই অনুষ্ঠানে শ্রী গেহলত নতুন দিল্লির দ্বারকার ন্যাশনাল ইনস্টিটিউট অফ সোশ্যাল ডিফেন্সের নতুন ভবনেরও উদ্বোধন করবেন। সামাজিক প্রতিরক্ষা ক্ষেত্রে এই ভবনটি প্রশিক্ষণ ও গবেষণা সংস্থা হিসেবে কাজ করবে।
দেশে মাদক দ্রব্যের ব্যবহার রুখতে সরকার একাধিক পদক্ষেপ গ্রহণ করেছে। এই সমস্যা মোকাবিলায় মাদক চাহিদা হ্রাসের ক্ষেত্রে সামাজিক ন্যায়বিচার ও ক্ষমতায়ন মন্ত্রক প্রচারাভিযান শুরু করেছে। মন্ত্রক এরই অঙ্গ হিসেবে ২৭২টি জেলায় 'নেশামুক্ত ভারত প্রচারাভিযান' কার্যকর করবে। আগামী ১৫ আগস্ট ২৭২টি জেলা কালেক্টরেটে এই 'নেশামুক্ত ভারত প্রচারাভিযান'-এর সূচনা করা হবে। এই প্রচারাভিযান চলবে আগামী বছরের ৩১ মার্চ পর্যন্ত। জেলা এবং রাজ্যস্তরে 'নেশামুক্ত ভারত কমিটি' গঠন করা হবে। তাদেরকে এই প্রচারাভিযানে সামিল করা হবে। মূলত, সচেতনতা বৃদ্ধি, উচ্চশিক্ষা প্রতিষ্ঠান, বিশ্ববিদ্যালয় প্রাঙ্গণ এবং বিদ্যালয় স্তরে প্রচার চালানো হবে। নেশামুক্ত চিকিৎসা কেন্দ্রগুলির পরিকাঠামো উন্নয়ন এবং পরিষেবা প্রদানের বিষয়ে দক্ষতা উন্নয়ন কর্মসূচিও চালানো হবে।
(CG/SS/DM
স্বরাষ্ট্র মন্ত্রক
সন্ত্রাসবাদ মোকাবিলার ব্যবস্হাপনা
নয়াদিল্লি, ১৭ জুলাই, ২০১৯
আর্থিক প্রক্রিয়ায় কার্যগোষ্ঠী  একটি আন্তঃসরকারী সংস্হা। অর্থ পাচার, জঙ্গিগোষ্ঠীদের আর্থিক সাহায্য সহ আন্তর্জাতিক স্তরে আর্থিক লেনদেনে অসাধু কার্যকলাপ প্রতিরোধে এই সংস্হা কাজ করে থাকে। অর্থ পাচার, বেআইনী লেনদেন এবং জঙ্গি গোষ্ঠীদের অর্থ সাহায্য বন্ধ করতে বিভিন্ন দেশ কি ব্যবস্হা নিচ্ছে, এফএটিএফ তা পর্যালোচনা করে। আন্তঃসরকারী এই সংস্হার আলোচনা, মূল্যায়ণ এবং সিদ্ধান্ত গ্রহণের নিজস্ব ধারা আছে। এই ধারা নিয়ে কোন সদস্য রাষ্ট্র বিবৃতি দিতে পারে না।
লোকসভায় আজ এক লিখিত প্রশ্নের জবাবে স্বরাষ্ট্র প্রতিমন্ত্রী শ্রী জি কিষাণ রেড্ডি এই তথ্য জানিয়েছেন।
CG/CB/NS
(Visitor Counter : 42
নতুনওপুনর্নবীকরণযোগ্যজ্বালানিমন্ত্রক
কেন্দ্রীয় নতুন এবং পুর্ননবীকরণ শক্তি মন্ত্রক সফলভাবে ‘স্বচ্ছতা পক্ষকাল’ পালন করেছে
নয়াদিল্লি, ২৭ জুন, ২০১৯
কেন্দ্রীয় নতুন এবং পুর্ননবীকরণ শক্তি মন্ত্রক গত পয়লা জুন থেকে ১৫ জুন পর্যন্ত সফলভাবে ‘স্বচ্ছতা পক্ষকাল’ পালন করেছে।
স্বচ্ছ ভারতের বার্তা প্রচারের লক্ষ্যে এই পক্ষকালে মন্ত্রকের কর্মীরা স্বচ্ছতা অভিযান, সেমিনার এবং বক্তৃতার আয়োজন করেছিলেন।
মন্ত্রকের সচিব শ্রী আনন্দ কুমার স্বচ্ছতা পক্ষকালের উদ্বোধনী ভাষণে জীবনে স্বচ্ছতার গুরুত্বের কথা তুলে ধরেন। এর পাশাপাশি তিনি গত চৌঠা জুন নতুন দিল্লীর সিজিও কমপ্লেক্সে বৃক্ষরোপণ কর্মসূচিতে অংশ নেন।
স্বচ্ছতা পক্ষকালের অঙ্গ হিসেবে নতুন এবং পুর্ননবীকরণ শক্তি মন্ত্রকের সমস্ত আধিকারিকরা স্বচ্ছতার শপথবাক্য পাঠ করেন। কর্মীদের মধ্যে স্বচ্ছতার লোগো দেওয়া টি-শার্ট এবং স্বচ্ছতার জন্য ব্যবহৃত সরঞ্জাম বিতরণ করা হয়। পোস্টার, ব্যানার, হোর্ডিং-এর মাধ্যমে স্বচ্ছতার বার্তা তুলে ধরা হয়। আয়োজন করা হয় আলোচনা সভার। সিজিও কমপ্লেক্স সংলগ্ন দুটি শৌচালয় পরিচ্ছন্ন কর্মসূচিতে হাত লাগান কর্মীরা। এবার থেকে এই দুটি শৌচালয় পরিচ্ছন্ন রাখার দায়িত্ব নিয়েছে মন্ত্রক। এর পাশাপাশি এই পক্ষকালে অফিস কার্যালয় প্রাঙ্গন, সিঁড়ি, লিফ্ট, শৌচালয়ে স্বচ্ছতা অভিযান চালানো হয়।
CG/SS/NS
(Visitor Counter : 89
স্বরাষ্ট্র মন্ত্রক
প্রধানমন্ত্রী শ্রী নরেন্দ্র মোদীর জন্মদিনে কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ শুভেচ্ছা জানিয়েছেন
দেশের সবচেয়ে প্রিয় নেতা ও আমাদের সকলের প্রেরণাদায়ী প্রধানমন্ত্রী শ্রী নরেন্দ্র মোদীর জন্মদিনে তাঁকে আমার শুভেচ্ছা জানাই ও ঈশ্বরের কাছে তাঁর সুস্বাস্থ্য ও দীর্ঘ জীবন কামনা করি
শ্রী মোদী তাঁর ভারত আগে নীতি ও গরীব কল্যাণের জন্য সংকল্পের মাধ্যমে অসম্ভব কাজকে সম্ভব করে দেখিয়েছেন
গরীব কল্যাণ, সুশাসন, উন্নয়ন, জাতীয় নিরাপত্তা এবং ঐতিহাসিক সংস্কারের মাধ্যমে মোদীজী পুনরায় ভারতমাতাকে সর্বোচ্চ স্থানে আসীন করার সংকল্পকে বাস্তবায়িত করেছেন
তাঁর সুযোগ্য নেতৃত্ব এবং জনগণের অটুট বিশ্বাসের ফলেই এটি সম্ভব হয়েছে
প্রধানমন্ত্রী সুরক্ষিত, সক্ষম ও আত্মনির্ভর নতুন ভারত গঠনের জন্য নিজের জীবন উৎসর্গ করেছেন
স্বাধীনতার পর প্রথমবার কোটি কোটি দরিদ্র মানুষকে তাঁদের অধিকার দিয়ে শ্রী মোদী তাঁদের মধ্যে আশা ও আস্থার সঞ্চার করেছেন। বর্তমানে দেশের সব অংশের মানুষই প্রধানমন্ত্রীর সঙ্গে পর্বতের মতো দাঁড়িয়ে আছেন
ভারতীয় সংস্কৃতির ধারক ও বাহক শ্রী মোদীজী দেশের সব অংশেই ব্যাপক উন্নয়ন করেছেন
মোদীজীর দূরদর্শী নেতৃত্বের ফলেই ভারত আজ বিশ্ব শক্তিতে পরিণত হয়েছে। বিশ্ব নেতা হিসাবে নিজের পরিচয় তৈরি করেছেন প্রধানমন্ত্
নয়াদিল্লি, ১৭ সেপ্টেম্বর, ২০২২
কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ প্রধানমন্ত্রী শ্রী নরেন্দ্র মোদীকে জন্মদিনের শুভেচ্ছা ও শুভকামনা জানিয়েছেন। এক ট্যুইট বার্তায় শ্রী শাহ বলেন, দেশের সবচেয়ে প্রিয় নেতা ও আমাদের সকলের প্রেরণাদায়ী প্রধানমন্ত্রী শ্রী নরেন্দ্র মোদীর জন্মদিনে তাঁকে শুভেচ্ছা জানাই ও ঈশ্বরের কাছে তাঁর সুস্থ ও সুদীর্ঘ জীবন কামনা করি। মোদীজী তাঁর ভারত আগে চিন্তাভাবনা ঐ গরীব কল্যাণ সংকল্পের মাধ্যমে অসম্ভব কাজকে সম্ভব করে দেখিয়েছেন।
স্বরাষ্ট্র ও সহযোগিতা মন্ত্রী বলেন, গরীব কল্যাণ, সুশাসন, উন্নয়ন, জাতীয় নিরাপত্তা এবং ঐতিহাসিক সংস্কারের মাধ্যমে মোদীজী ভারতকে পুনরায় সর্বোচ্চ স্থানে আসীন করার সংকল্পকে বাস্তব রূপ দিয়েছেন। তাঁর সুযোগ্য নেতৃত্ব এবং জনগণের অটুট বিশ্বাসের ফলেই এটি সম্ভব হয়েছে।
শ্রী অমিত শাহ আরও বলেন, সুরক্ষিত, সক্ষম ও আত্মনির্ভর ভারত গঠনের অন্যতম কারিগর মোদীজীর জীবন সেবা ও আত্মত্যাগের পরিচায়ক। স্বাধীনতার পর প্রথমবার কোটি কোটি দরিদ্র মানুষকে নিজেদের অধিকার দিয়ে প্রধানমন্ত্রী মোদী তাঁদের মধ্যে আশা ও আস্থার সঞ্চার করেছেন। বর্তমানে দেশের সব অংশের মানুষ পর্বতের মতো শ্রী মোদীর সঙ্গে দাঁড়িয়ে আছেন।
কেন্দ্রীয় স্বরাষ্ট্র ও সহযোগিতা মন্ত্রী বলেন, ভারতীয় সংস্কৃতির ধারক ও বাহক মোদীজী দেশকে নিজের শেকড়ের সঙ্গে যুক্ত করে উন্নয়ন ঘটিয়েছেন ও সব অংশের বিকাশের লক্ষ্যে কাজ করেছেন। মোদীজীর দূরদৃষ্টিসম্পন্ন নেতৃত্বে বর্তমানে নতুন ভারত বিশ্ব শক্তিতে পরিণত হয়েছে। নিজেকে বিশ্ব নেতা হিসাবে পরিণত করেছেন নরেন্দ্র মোদী। সারা বিশ্ব তাঁকে সম্মান করে।
(PG/PM/SB
তথ্যওসম্প্রচারমন্ত্রক
সাংহাই সহযোগিতা সংগঠনের সদস্য রাষ্ট্রগুলির মধ্যে ‘গণমাধ্যম সংক্রান্ত সহযোগিতা’ চুক্তি স্বাক্ষরে কেন্দ্রীয় মন্ত্রিসভার অনুমোদন
নয়াদিল্লী, ২ জুন, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে সাংহাই সহযোগিতা সংগঠনের সদস্য রাষ্ট্রগুলির মধ্যে ‘গণমাধ্যম সংক্রান্ত সহযোগিতা’ চুক্তি অনুমোদিত হয়েছে। ২০১৯এর জুন মাসে এই চুক্তি স্বাক্ষরিত হয়েছিল।
গণমাধ্যমে সকলের মধ্যে সহযোগিতার জন্য এই চুক্তি সহায়ক হবে। সকল পক্ষ সমানভাবে এর থেকে উপকৃত হবে। গণমাধ্যমে ব্যবহৃত পদ্ধতিগুলি সদস্য রাষ্ট্রগুলি নিজেদের মধ্যে ভাগ করে নেবে।
বৈশিষ্ট্য :
সহযোগিতার মূল ক্ষেত্রগুলি হল :
১. গণমাধ্যমের বিভিন্ন তথ্য বন্টনের জন্য অনুকূল পরিস্থিতি তৈরি করতে হবে। এর ফলে সদস্য রাষ্ট্রগুলির জনসাধারণ একে অন্যের জীবনযাত্রা সম্পর্কে জানতে পারবেন।
২. গণমাধ্যমের সম্পাদকীয় দপ্তরগুলির মধ্যে সহযোগিতার পাশাপাশি গণমাধ্যমের সঙ্গে যুক্ত বিভিন্ন মন্ত্রক ও সংস্থার মধ্যে সহযোগিতা গড়ে উঠবে, যার মাধ্যমে আলাদা-আলাদা চুক্তির সাহায্যে অংশগ্রহণকারীরা সুবিধাজনক পরিস্থিতি গড়ে তুলবে।
৩. সদস্য রাষ্ট্রগুলির পেশাদার সাংবাদিকদের সংগঠনের মধ্যে সহযোগিতার জন্য পারস্পরিক সুবিধাজনক পরিবেশ গড়ে তুলতে বিভিন্ন বৈঠক, সম্মেলনের আয়োজন করা হবে।
৪. বেতার ও দূরদর্শনের অনুষ্ঠান তৈরিতে সদস্য রাষ্ট্রগুলি পরস্পরকে সাহায্য করবে। সম্পাদকীয় দপ্তরের সাহায্যে বৈধ অনুষ্ঠানগুলি সম্প্রচার করতে প্রয়োজনীয় ব্যবস্থা নেওয়া হবে। এক্ষেত্রে বন্টনের দিকটিকে গুরুত্ব দেওয়া হবে।
৫. গণমাধ্যমের সঙ্গে যুক্ত অভিজ্ঞতা বিশেষজ্ঞরা যাতে নিজেদের মধ্যে ভাগ করে নেন সে বিষয়ে উৎসাহ দেওয়া হবে। মাধ্যম জগতের সঙ্গে যুক্ত পেশাদারদের প্রশিক্ষণ দেওয়া হবে এবং বিজ্ঞানচর্চার সঙ্গে যুক্ত বিভিন্ন সংস্থার মধ্যে সহযোগিতার বিষয়ে উৎসাহ দেওয়া হবে।
CG/CB/NS
(
স্বাস্থ্যওপরিবারকল্যাণমন্ত্রক
ভারতে সক্রিয়ভাবে কোভিডে আক্রান্তের সংখ্যা পুনরায় ৩.৬২ শতাংশে নেমে এসেছে
ভারতে প্রতি ১০ লক্ষ জনসংখ্যায় গত সাত দিনে কোভিড আক্রান্ত এবং মৃত্যুর হার রেকর্ড সংখ্যক কম
নতুন দিল্লী, ১৩ ডিসেম্বর, ২০২০
ভারতে কোভিড আক্রান্তের সংখ্যা গত কয়েক সপ্তাহ ধরেই নিম্নগামী রয়েছে। সক্রিয় ভাবে আক্রান্তের সংখ্যা কমে হয়েছে ৩.৬২ শতাংশ। গত ২৪ ঘন্টায় নতুন করে আক্রান্তের চেয়ে সুস্থতার সংখ্যা অনেকটাই বেড়েছে। সক্রিয় আক্রান্তের সংখ্যা আজ পর্যন্ত মোট দাঁড়িয়েছে ৩,৫৬,৫৪৬। গত ২৪ ঘন্টায় দেশে কোভিড আক্রান্তের সংখ্যা ৩০,২৫৪। ওই একই সময়ে মোট সুস্থ হয়ে উঠেছেন ৩৩,১৩৬ জন। ভারতে গত সাতদিন ধরে প্রতি মিলিয়ন জনসংখ্যায় সবচেয়ে কম কোভিড আক্রান্তের সংখ্যা থাকায় তা রেকর্ড সৃষ্টি করেছে। কোভিডে সুস্থতার সংখ্যা আজ অবধি বেড়ে হয়েছে ৯৩,৫৭,৪৬৪। কোভিডে আক্রান্ত এবং সুস্থতার মধ্যে ব্যবধান বেড়ে ৯০ লক্ষ ছাড়িয়েছে। সুস্থতার হার আজ বেড়ে ৯৪.৯৩ শতাংশে ছুঁয়েছে। এর মধ্যে ১০ টি রাজ্য থেকে নতুন করে সুস্থতার হার হয়েছে ৭৫.২৩ শতাংশ। কেরালায় সুস্থ হয়ে উঠেছেন ৫২৬৮ জন, মহারাষ্ট্রে ৩৯৪৯ জন এবং দিল্লীতে ৩১৯১ জন সুস্থ হয়ে উঠেছেন।
গত ২৪ ঘন্টায় দেশে কোভিডে আক্রান্ত হয়ে ৩৯১ জনের মৃত্যু হয়েছে।
প্রধানমন্ত্রীরদপ্তর
প্রধানমন্ত্রী আগামীকাল উত্তর প্রদেশ সফরে গিয়ে পূর্বাঞ্চল এক্সপ্রেসওয়ে উদ্বোধন করবেন
সুলতানপুর জেলায় এক্সপ্রেসওয়ের ওপর নির্মিত ৩.২ কিলোমিটার দীর্ঘ এয়ারস্ট্রিপে এয়ারশো প্রত্যক্ষ করবেন প্রধানমন্ত্রী
নয়াদিল্লি, ১৫ নভেম্বর, ২০২১
প্রধানমন্ত্রী শ্রী নরেন্দ্র মোদী আগামীকাল  উত্তর প্রদেশ সফর করবেন। তিনি বেলা ১টা ৩০ মিনিটে সুলতানপুর জেলায় কারওয়াল খেরিতে পূর্বাঞ্চল এক্সপ্রেসওয়ে উদ্বোধন করবেন।
উদ্বোধনের পর প্রধানমন্ত্রী এই এক্সপ্রেসওয়ে’তে নির্মিত ৩.২ কিলোমিটার দীর্ঘ এয়ারস্ট্রিপে ভারতীয় বিমানবাহিনী এয়ারশো বা বিমান প্রদর্শনী প্রত্যক্ষ করবেন। উল্লেখ করা যেতে পারে, এই এয়ারস্ট্রিপ এমনভাবে নির্মাণ করা হয়েছে, যাতে আপৎকালীন পরিস্থিতিতে বাহিনীর যুদ্ধ বিমান ওঠা-নামা করতে পারে।
পূর্বাঞ্চল এক্সপ্রেসওয়ের দৈর্ঘ্য ৩১৪ কিলোমিটার। লক্ষ্ণৌ জেলার চৌরসরাই গ্রাম থেকে শুরু হয়ে ৩১ নম্বর জাতীয় মহাসড়কে হায়দরিয়া গ্রামে গিয়ে এক্সপ্রেসওয়ে শেষ হবে। ছ’লেন বিশিষ্ট এই এক্সপ্রেসওয়েটি ভবিষ্যতে ৮ লেনবিশিষ্ট করা যাবে। এই এক্সপ্রেসওয়ে নির্মাণ খাতে ব্যয় হয়েছে প্রায় ২২ হাজার ৫০০ কোটি টাকা। নবনির্মিত এই এক্সপ্রেসওয়ে পূর্ব উত্তর প্রদেশের লক্ষ্ণৌ, বারাবাঁকি, আমেথি, অযোধ্যা, সুলতানপুর, আম্বেদকরনগর, আজমগড়, মৌ এবং গাজিপুর জেলার আর্থিক উন্নয়নকে আরও ত্বরান্বিত করবে।
CG/BD/SB
(
কয়লামন্ত্রক
কোভিড-১৯ মোকাবিলায় প্রতিকারমূলক ব্যবস্থা
নয়াদিল্লি, ২০ মার্চ, ২০২০
কোভিড-১৯ সংক্রমণ মোকাবিলায় কেন্দ্রীয় সরকারের পক্ষ থেকে বিভিন্ন সময়ে যেসব পরামর্শ জারি করা হয়েছে তা কঠোরভাবে মেনে চলার জন্য কয়লা মন্ত্রকের পক্ষ থেকে একাধিক পদক্ষেপ নেওয়া হয়েছে।
নতুন দিল্লির শাস্ত্রী ভবনে মন্ত্রকের সদর দপ্তরে পরিষ্কার পরিচ্ছন্নতা বজায় রাখার জন্য কর্মীদের নিয়ে একটি দল গঠন করা হয়েছে। এই দলটি ভবনের বিভিন্ন জায়গা যেমন দরজার হাতল, চাবি, অফিস ঘরের মেঝে, সাধারণ যাওয়া-আসার জায়গা ও অফিসে ব্যবহৃত বিভিন্ন উপকরণ নিয়মিত পরিষ্কারের কাজ করছে। সদর দপ্তরের প্রবেশ পথে হ্যান্ড স্যানিটাইজার রাখা রয়েছে।
কোভিড-১৯ সংক্রান্ত পরিস্থিতির প্রেক্ষিতে কোল ইন্ডিয়া লিমিটেড, সিঙ্গারেনি কোলিয়ারিজ কোম্পানি লিমিটেড  এবং এনএলসিআইএল একাধিক পদক্ষেপ গ্রহণ করেছে। এগুলি হল :
-
কার্যালয়ের সমস্ত কর্মী ও চুক্তিবদ্ধ কর্মীদের জন্য বিশেষ করে যাঁরা ক্যাফেটেরিয়ায় কাজ করেন, গাড়ির চালক, কার্যালয় পরিষ্কারের সঙ্গে যুক্ত ব্যক্তি ও রক্ষণাবেক্ষণের দায়িত্ব রয়েছেন এমন সকলের জন্য সচেতনতামূলক ব্যবস্থা গ্রহণ করা হয়েছে।
-
বহিরাগতদের কার্যালয়ে প্রবেশের ওপর নিষেধাজ্ঞা জারি করা হয়েছে।
-
প্রতিটি প্রবেশ দ্বারে হ্যান্ড স্যানিটাইজার ও থার্মাল স্ক্যানারের ব্যবস্থা করা হয়েছে।
-
কার্যালয়ের শৌচালয় সহ ভবনের বিভিন্ন জায়গায় হ্যান্ড স্যানিটাইজার রাখা হয়েছে।
-
ফাইলের কাজকর্মের জন্য ই-কার্যালয় পদ্ধতি অনুসরণ করা হচ্ছে।
-
বায়োমেট্রিক হাজিরা ব্যবস্থা গত ৩১ মার্চ বন্ধ করে দেওয়া হয়েছে।
-
যাবতীয় নিয়োগ পরীক্ষা বাতিল করা হয়েছে।
-
নোডাল অফিসাররা চিকিৎসক ও আধা-চিকিৎসকদের প্রশিক্ষণ দিচ্ছেন।
-
যে সমস্ত কর্মচারী বিদেশ সফর করেছেন বা বিদেশ থেকে আসা ব্যক্তিদের সংস্পর্শে এসেছেন তাঁদের চিহ্নিত করে স্বাস্থ্য পরীক্ষার কাজ চলছে।
-
দৈনন্দিন প্রতিরোধমূলক ব্যবস্থাগুলি প্রতিদিন পর্যালোচনা করে দেখা হচ্ছে।
-
এনএলসিআইএল জেনারেল হাসপাতালে ৭৩ জন আক্রান্ত ব্যক্তিকে কোয়ারান্টাইনে রাখার জন্য আইসোলেশন ওয়ার্ড গড়ে তোলা হয়েছে।
-
চিকিৎসক ও আধা-চিকিৎসাকর্মীদের জন্য প্রশিক্ষণ কর্মশিবিরের আয়োজন করা হয়েছে।
-
সংস্থার প্রতিটি স্বাস্থ্য আধিকারিককে কোভিড-১৯ সম্পর্কে সচেতন করা হয়েছে।
-
এনএলসিআইএল-এর পক্ষ থেকে ইন্টারনেটে নির্দেশ ও পরামর্শ সম্বলিত স্বল্পদৈর্ঘ্যের একটি ভিডিও আপলোড করা হয়েছে।
-
বিশ্রাম কক্ষগুলির প্রবেশ পথেও স্যানিটাইজার দেওয়া হচ্ছে।
-
সিঙ্গারেনি কোলিয়ারিজ কোম্পানি লিমিটেডের সাতটি হাসপাতালের প্রতিটিতে ১০ জন ব্যক্তির জন্য কোয়ারান্টাইন ব্যবস্থা গড়ে তোলা হচ্ছে।
-
জমায়েত এড়াতে ভিডিও কনফারেন্সের মাধ্যমে বৈঠক করা হচ্ছে।
-
এসসিসিএল-এর ক্লাব, জিম ও স্যুইমিং পুল বন্ধ রাখা হয়েছে।
-
এসসিসিএল-এর অধীনস্থ সমস্ত বিদ্যালয়, শিক্ষা প্রতিষ্ঠান ও হস্টেল খালি করে দেওয়া হয়েছে।
-
জমায়েত হওয়ার সম্ভাবনা রয়েছে এমন সমস্ত কর্মসূচি বাতিল করা হয়েছে।
CG/BD/DM
(Visitor Counter : 78
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৬3 কোটি ৫৮ লক্ষ ছাড়িয়েছে
দেশে গত ২৪ ঘন্টায় ৫৯ লক্ষের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৩.২৩ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২ লক্ষ ৮৫ হাজার ৯১৪
ভারতে সুস্পষ্টভাবে করোনায় আক্রান্তের সংখ্যা বর্তমানে ২২ লক্ষ ২৩ হাজার ১৮
সাপ্তাহিক-ভিত্তিতে আক্রান্তের হার বর্তমানে ১৭.৩৩ শতাংশ
নতুন দিল্লি, ২৬ জানুয়ারি, ২০২২
দেশে গত ২৪ ঘন্টায় ৫৯ লক্ষ ৫০ হাজার ৭৩১টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১৬৩ কোটি ৫৮ লক্ষ ৪৪ হাজার ৫৩৬।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৯৩,৭০১
|
|
দ্বিতীয় ডোজ
|
|
৯৮,৩৩,৯৯২
|
|
প্রিকশন ডোজ
|
|
২৯,৪৭,৩৭০
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৯২,৩৫৫
|
|
দ্বিতীয় ডোজ
|
|
১,৭১,৬৬,৮০৯
|
|
প্রিকশন ডোজ
|
|
৩০,২৯,১৯০
|
|
১৫-১৮ বছর বয়সী
|
|
প্রথম ডোজ
|
|
৪,৩৫,০৯,৬৩৩
|
|
১৮-৪৪ বছর বয়সী
|
|
প্রথম ডোজ
|
|
৫৩,৬৬,৩৬,১০২
|
|
দ্বিতীয় ডোজ
|
|
৩৯,৩৭,৫০,২১৪
|
|
৪৫-৫৯ বছর বয়সী
|
|
প্রথম ডোজ
|
|
১৯,৯৫,০১,৭৪৬
|
|
দ্বিতীয় ডোজ
|
|
১৬,৮০,৬১,৯৭৬
|
|
৬০ বছরের বেশি বয়সী
|
|
প্রথম ডোজ
|
|
১২,৪৩,৪০,২৩৮
|
|
দ্বিতীয় ডোজ
|
|
১০,৪৮,২৯,৫০৪
|
|
প্রিকশন ডোজ
|
|
৩৪,৫১,৭০৬
|
|
প্রিকশন ডোজ
|
|
৯৪,২৮,২৬৬
|
|
মোট
|
|
১,৬৩,৫৮,৪৪,৫৩৬
দেশে গত ২৪ ঘন্টায় করোনা মুক্ত হয়েছেন ২ লক্ষ ৯৯ হাজার ৭৩ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৭৩ লক্ষ ৭০ হাজার ৯৭১।
জাতীয় স্তরে সুস্থতার হার বর্তমানে ৯৩.২৩ শতাংশ।
দেশে গত ২৪ ঘণ্টায় নতুন করে আক্রান্তের সংখ্যা ২ লক্ষ ৮৫ হাজার ৯১৪।
দেশে সুস্পষ্টভাবে করোনায় আক্রান্তের সংখ্যা বর্তমানে ২২ লক্ষ ২৩ হাজার ১৮। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ৫.৫৫ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৭ লক্ষ ৬৯ হাজার ৭৪৫টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭২ কোটি ৫ লক্ষ ৭২ হাজার ১৭৮।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার ১৭.৩৩ শতাংশ। একইভাবে, দৈনিক-ভিত্তিতে আক্রান্তের হার ১৬.১৬ শতাংশ।
(CG/BD/SKD/
প্রধানমন্ত্রীরদপ্তর
প্রধানমন্ত্রী ৭ জুলাই বারাণসী সফর করবেন
১,৮০০ কোটি টাকার বেশি মূল্যের বিভিন্ন প্রকল্পের উদ্বোধন ও শিলান্যাস করবেন প্রধানমন্ত্রী
সাধারণ মানুষের জীবনযাত্রা সহজ করতে পরিকাঠামো উন্নয়নের জন্য প্রকল্পগুলি তৈরি করা হয়েছে
প্রধানমন্ত্রী নতুন জাতীয় শিক্ষানীতি রূপায়ণের বিষয়ে অখিল ভারতীয় শিক্ষা সমাগমের সূচনা করবেন
অক্ষয় পাত্র মিড-ডে মিল রান্নাঘরেরও সূচনা করবেন প্রধানমন্ত্রী
নয়াদিল্লি, ৪ জুলাই, ২০২২
প্রধানমন্ত্রী শ্রী নরেন্দ্র মোদী ৭ জুলাই বৃহস্পতিবার বারাণসী সফর করবেন। বেলা ২টো নাগাদ বারাণসীর এল টি কলেজে তিনি অক্ষয় পাত্র মিড-ডে মিল রান্নাঘরের উদ্বোধন করবেন। এখানে প্রায় ১ লক্ষ পড়ুয়ার মিড-ডে মিল তৈরির ব্যবস্থা রয়েছে। ২-৪৫ মিনিট নাগাদ প্রধানমন্ত্রী যাবেন ইন্টারন্যাশনাল কো-অপারেশন অ্যান্ড কনভেনশন সেন্টার – রুদ্রাক্ষ-তে। সেখানে তিনি জাতীয় শিক্ষানীতি রূপায়ণের বিষয়ে অখিল ভারতীয় শিক্ষা সমাগমের উদ্বোধন করবেন। এরপর বিকেল ৪টে নাগাদ প্রধানমন্ত্রী পৌঁছবেন শিগরায় ডঃ সম্পূর্ণানন্দ ক্রীড়া স্টেডিয়ামে। সেখানে তিনি ১,৮০০ কোটি টাকার বেশি মূল্যের বিভিন্ন প্রকল্পের উদ্বোধন ও শিলান্যাস করবেন।
বিভিন্ন উন্নয়নী কর্মসূচির উদ্বোধন ও শিলান্যাস
প্রধানমন্ত্রী গত আট বছরে বারাণসীর পরিকাঠামো উন্নয়নে ব্যাপক প্রয়াস চালিয়েছেন। এর ফলস্বরূপ, শহরের সম্পূর্ণ দৃশ্যটাই পালটে গেছে। প্রাথমিক দৃষ্টি দেওয়া হয়েছিল মানুষের জীবনযাত্রা সহজ করার দিকে। এই লক্ষ্যে ডঃ সম্পূর্ণানন্দ ক্রীড়া স্টেডিয়ামে প্রধানমন্ত্রী ৫৯০ কোটি টাকা মূল্যের কিছু প্রকল্পের উদ্বোধন করবেন। এগুলির মধ্যে রয়েছে বারাণসী স্মার্ট-সিটি ও নগর প্রকল্পের অন্তর্গত কিছু উদ্যোগ। প্রথম দফায় গঙ্গার ঘাটে স্নান করার জন্য ‘নমো ঘাট’-এর পুনর্নির্মাণ করা হবে। পেট্রোল ও ডিজেল-চালিত ৫০০টি নৌকাকে সিএনজি-তে রূপান্তরিত করা হবে। পুরনো কাশীর কামেশ্বর মহাদেব ওয়ার্ডের পুনর্গঠন এবং দাসেপুরে ও হারহুয়া গ্রামে তৈরি ৬০০টি ইডব্লিউএস বাড়ি নির্মাণ, দশাশ্বমেধ ঘাটে বাজার এলাকা উন্নয়ন ও পর্যটকদের সুবিধা বাড়ানোর কর্মসূচি রয়েছে।
প্রধানমন্ত্রী জেলার পয়ঃপ্রণালী ও জল সরবরাহ ব্যবস্থার উন্নয়ন সম্পর্কে বিভিন্ন প্রকল্পের উদ্বোধন করবেন। বিভিন্ন সামাজিক ও শিক্ষা সম্পর্কিত প্রকল্পেরও উদ্বোধন করবেন তিনি। মাহিগাঁও গ্রামে আইটিআই, বেনারস হিন্দু বিশ্ববিদ্যালয়ে বৈদিক বিজ্ঞান কেন্দ্র-এর দ্বিতীয় ধাপ এবং রামনগরে সরকারি মহিলা আবাস ও দুর্গাকুণ্ডে মহিলাদের জন্য বৃদ্ধাবাসের উদ্বোধনও করবেন।
প্রধানমন্ত্রী ডঃ ভীমরাও আম্বেদকর ক্রীড়া চত্বরে সিন্থেটিক অ্যাথলেটিক ট্র্যাক ও সিন্থেটিক বাস্কেট বল কোর্টের উদ্বোধন করবেন।
অনুষ্ঠানে প্রধানমন্ত্রী ১,২০০ কোটি টাকার বেশি মূল্যের বিভিন্ন প্রকল্পের ভিত্তিপ্রস্তর স্থাপন করবেন। এর মধ্যে রয়েছে সড়ক পরিকাঠামো সংক্রান্ত বেশ কিছু প্রকল্প। এগুলি বাস্তবায়িত হলে শহর ও গ্রামীণ এলাকার যান চলাচল সহজ হবে।
এই অঞ্চলে পর্যটনে উৎসাহ দিতে প্রধানমন্ত্রী বিভিন্ন প্রকল্পের ভিত্তিপ্রস্তর স্থাপন করবেন। এর মধ্যে বিশ্ব ব্যাঙ্কের সহায়তায় সারনাথ-বৌদ্ধ সার্কিটের উন্নয়নী কাজও রয়েছে। এছাড়াও তিনি পুরনো কাশীর বেশ কিছু উন্নয়নী কর্মসূচির ভিত্তিপ্রস্তরও স্থাপন করবেন ঐ অনুষ্ঠানে।
অখিল ভারতীয় শিক্ষা সমাগম
প্রধানমন্ত্রী আন্তর্জাতিক সহযোগিতা ও কনভেনশন সেন্টার – রুদ্রাক্ষ-তে অখিল ভারতীয় শিক্ষা সমাগম-এর উদ্বোধন করবেন। ৭-৯ জুলাই শিক্ষা মন্ত্রকের উদ্যোগে এর আয়োজন করা হবে। এখানে বিভিন্ন শিক্ষাবিদ, নীতি নির্ধারক সহ শিক্ষা জগতের সঙ্গে যুক্ত প্রায় ৩০০ জন প্রতিনিধি তাঁদের অভিজ্ঞতা ভাগ করে নেওয়ার পাশাপাশি, নতুন শিক্ষানীতি কার্যকর করার জন্য একটি দিশা-নির্দেশ নিয়েও আলোচনা করবেন।
PG/PM/DM
(
অর্থমন্ত্রক
পণ্য ও পরিষেবা করের ক্ষতিপূরণে ঘাটতি মেটাতে রাজ্যগুলির জন্য বিশেষ ব্যবস্থা
নতুন দিল্লি, ১৫ অক্টোবর, ২০২০
প্রথম বিকল্পের আওতাধীন রাজ্যগুলিকে ১.১ লক্ষ কোটি বা তারও বেশি টাকা ঋণ নেওয়ার জন্য একটি বিশেষ জানলা ব্যবস্থাপনার সুযোগ করে দেওয়া হয়েছে। জিএসডিপির ০.৫% হারে খোলা বাজার থেকে ঋণ গ্রহণের জন্য অর্থ মন্ত্রক গত ১৩ অক্টোবর বিজ্ঞপ্তি জারি করে। তবে এ ক্ষেত্রে যোগ্যতার জন্য সংশোধিত শর্তে কিছুটা শিথিল করা হয়েছে। এছাড়াও, প্রথম বিকল্পের আওতাধীন রাজ্যগুলি পরবর্তী অর্থবছর পর্যন্ত অব্যবহৃত ঋণ অব্যাহত রাখতে পারবে।
বিশেষ ব্যবস্থাপনার অধীনে, কেন্দ্রীয় সরকার উপযুক্ত কিস্তিতে ঋণ নিয়ে প্রায় ১.১ লক্ষ কোটি টাকার ঘাটতি পূরণ করবে। এতে কেন্দ্রীয় সরকারের আর্থিক ঘাটতির ওপর কোনও প্রভাব পড়বে না।
(CG/SS
প্রধানমন্ত্রীরদপ্তর
প্রধানমন্ত্রী ১৪ই এপ্রিল অ্যাসোসিয়েশন অফ ইন্ডিয়ান ইউনিভার্সিটিস-এর ৯৫-তম বার্ষিক এবং উপাচার্যদের জাতীয় সেমিনারে ভাষণ দেবেন শ্রী কিশোর মাখওয়ানা রচিত ডঃ বি আর আম্বেদকের ওপর চারটি বই প্রধানমন্ত্রী প্রকাশ করবেন
নয়াদিল্লী, ১৩ এপ্রিল, ২০২১
প্রধানমন্ত্রী শ্রী নরেন্দ্র মোদী ১৪ই এপ্রিল সকাল ১১টার সময় ভিডিও কনফারেন্সের মাধ্যমে অ্যাসোসিয়েশন অফ ইন্ডিয়ান ইউনিভার্সিটিস-এর ৯৫-তম বার্ষিক এবং উপাচার্যদের জাতীয় সেমিনারে ভাষণ দেবেন। শ্রী কিশোর মাখওয়ানা রচিত ডঃ বি আর আম্বেদকরের ওপর চারটি বইও তিনি প্রকাশ করবেন। অনুষ্ঠানে গুজরাটের রাজ্যপাল, মুখ্যমন্ত্রী এবং কেন্দ্রীয় শিক্ষামন্ত্রী উপস্থিত থাকবেন। আমেদাবাদের ডঃ বাবাসাহেব আম্বেদকর মুক্ত বিশ্ববিদ্যালয় এই অনুষ্ঠানটির আয়োজন করছে।
অ্যাসোসিয়েশন অফ ইন্ডিয়ান ইউনিভার্সিটিস-এর সম্মেলন ও উপাচার্যদের জাতীয় সেমিনার
অ্যাসোসিয়েশন অফ ইন্ডিয়ান ইউনিভার্সিটিস দেশের উচ্চশিক্ষার একটি অগ্রণী সংগঠন। এই সংগঠন ১৪ ও ১৫ই এপ্রিল তার ৯৫তম বার্ষিক সম্মেলন আয়োজন করেছে। সম্মেলনে এআইইউ-এর বিগত বছরগুলির সাফল্য, আর্থিক বিবরণী উপস্থাপনা এবং আগামীদিনে সংগঠনের ভবিষ্যৎ পরিকল্পনা নিয়ে আলাপ-আলোচনা হবে। সারা বছর ধরে আঞ্চলিক স্তরে উপাচার্যদের সম্মেলন এবং অন্যান্য আলোচনাচক্র সম্পর্কে এই অনুষ্ঠানে সদস্যদের জানানো হবে।
সম্মেলনে এআইইউ-এর ৯৬তম প্রতিষ্ঠা দিবস উদযাপিত হবে। ডঃ সর্বপল্লী রাধাকৃষ্ণণ এবং ডঃ শ্যামা প্রসাদ মুখোপাধ্যায়ের মতো কিংবদন্তীদের উদ্যোগে ১৯২৫ সালে এই সংগঠন গড়ে তোলা হয়।
সম্মেলনে উপাচার্যদের জাতীয় সেমিনারের বিষয় ‘২০২০র জাতীয় শিক্ষা নীতির বাস্তবায়ন, ভারতের উচ্চশিক্ষার সংস্কার’। এই সম্মেলনে ২০২০র জাতীয় শিক্ষা নীতি কিভাবে বাস্তবায়িত করা যায় তা নিয়ে আলোচনা হবে। এই শিক্ষা নীতিকে যথাযথভাবে রূপায়ণে ছাত্রছাত্রীদের স্বার্থ রক্ষা নিয়ে সম্মেলনে পরিকল্পনা করা হবে।
অনুষ্ঠানে যে বইগুলি প্রকাশ করা হবে :
প্রধানমন্ত্রী এই অনুষ্ঠানে শ্রী কিশোর মাখওয়ানা রচিত বাবাসাহেব ভীমরাও আম্বেদকরের ওপর চারটি বই প্রকাশ করবেন। এই বইগুলি হল :
১) ডঃ আম্বেদকর জীবন দর্শন
২) ডঃ আম্বেদকর ব্যক্তি দর্শন
৩) ডঃ আম্বেদকর রাষ্ট্র দর্শন এবং
৪) ডঃ আম্বেদকর আওয়াম দর্শন
CG/CB/NS
(
অর্থমন্ত্রক
পাচার করা বিরল পাখি উদ্ধার করল রেভেনিউ ইনটেলিজেন্স নির্দেশালয়
কিছু বিরল প্রজাতির বিদেশী পাখি উত্তর ২৪ পরগণায় ভারত- বাংলাদেশ সীমান্ত দিয়ে পাচার হয়ে চাকদহ/কল্যাণী এক্সপ্রেসওয়ের ওপর দিয়ে গাড়িতে করে কলকাতায় যাচ্ছে। এমন একটি খবর পেয়ে রাজস্ব বিভাগের গোয়েন্দারা সঙ্গে সঙ্গে কাজে নেমে পড়েন। তারা কল্যাণী এক্সপ্রেসওয়ে’র ওপর মুড়াগাছা মোড়ে গাড়িটা চিহ্নিত করে চালক ও আরো তিনজন’কে জিজ্ঞাসাবাদ করেন। তিনটি লাল ও নীল ম্যাকাও, তিনটি একলেকটাস প্যারট, আটটা পিগমি ফ্যালকন ও সাতটি সাদা হাঁস’কে প্লাস্টিক ব্যাগের মধ্যে চাপাচাপি করে গাড়ির ভেতর ও ডিকি’তে রাখা ছিল। গোয়েন্দারা পশ্চিমবঙ্গের প্রধান মুখ্য বনপালের দপ্তর ও আলিপুর চিড়িয়াখানার নির্দেশকের সঙ্গে যোগাযোগ করেন। সেইমত, রাজস্ব গোয়েন্দা নির্দেশালয়ের আধিকারিকরা পাখিগুলি নিয়ে চিড়িয়াখানা কর্তৃপক্ষের হাতে তুলে দেন।
বন্যপ্রাণ সুরক্ষা আইন অনুযায়ী বন্যপ্রাণের আমদানি বেআইনি কাজ যা শুল্ক আইনের ১১১ ধারাকেও লঙ্ঘন করে।১৯৬২-র শুল্ক আইন ও ১৯৭২-এর বন্যপ্রাণী সুরক্ষা আইন অনুযায়ী পাখিগুলি বাজেয়াপ্ত করা হয়।পরবর্তী পর্যায়ের তদন্ত চালানো হচ্ছে।
সীমান্ত পেরিয়ে অপরাধমূলক কাজ যেমন বন্যপ্রাণী পাচার বন্ধ করতে রেভেনিউ ইনটেলিজেন্স নির্দেশালয় দায়বদ্ধ। ইতিপূর্বে রেড স্যান্ডার্স কাঠ যা চীন ও পূর্ব এশিয়ায় বহুমূল্যে বিক্রি হয়, স্টার টরটয়েস সহ বিভিন্ন প্রজাতির কচ্ছপ, হরিণের শিং, বাঘ ও চিতার ছাল এবং হাতির দাঁত ও নির্দেশালয়ের গোয়েন্দারা উদ্ধার করেছেন। গত মার্চেই কলকাতা থেকে ২১৪টি ইন্ডিয়ান স্টার টরটোয়েস উদ্ধার করা হয়। কিছুদিন আগে বাংলাদেশে পাচার হওয়া দুটি হুলক গিবন ও দুটি পাম সিভেট  ও বহু বিরল প্রজাতির পাখি উদ্ধার করা হয়।
বন্যপ্রাণের বিরুদ্ধে অপরাধের মোকাবিলা করতে রেভেনিউ ইনটেলিজেন্স নির্দেশালয় জনসাধারণের কাছ থেকে তথ্য চায়। তথ্যপ্রদানকারীদের পরিচয় গোপন রেখে তাদের পুরস্কৃত করারও ব্যবস্থা করা হয়।
(Visitor Counter : 58
জাহাজচলাচলমন্ত্রক
বন্দরের সঙ্গে সংযোগ স্হাপন বৃদ্ধির লক্ষ্যে ৪৮ হাজার ৭৭২ কোটি টাকা মূল্যের ৭০টি রেল ও সড়ক প্রকল্প গ্রহণ করা হয়েছে : শ্রী মনসুখ মান্ডভিয়া
নয়াদিল্লি, ১২ ডিসেম্বর, ২০১৯
কেন্দ্রীয় জাহাজ চলাচল দপ্তরের স্বাধীন দায়িত্বপ্রাপ্ত এবং সার ও রসায়ন মন্ত্রকের প্রতিমন্ত্রী শ্রী মনসুখ মান্ডভিয়া লোকসভায় আজ এক প্রশ্নের লিখিত উত্তরে জানিয়েছেন, বন্দরের সঙ্গে সংযোগ স্হাপন বৃদ্ধির লক্ষ্যে ৪৫ হাজার ৮৮৩.২ কোটি টাকা মূল্যের ৫৫টি রেল প্রকল্প এবং ২ হাজার ৮৯৯ কোটি টাকা মূল্যের ১৫টি সড়ক প্রকল্প সরকার গ্রহণ করেছে।
শ্রী মান্ডভিয়া আরও জানিয়েছেন, ৫৫টি রেল প্রকল্পের মধ্যে ১ হাজার ৪৮.২০ কোটি টাকা মূল্যের ১৫ প্রকল্পের কাজ শেষ হয়েছে। রূপায়ণের পথে থাকা ৪০টি প্রকল্পের জন্য ৪৪ হাজার ৭৮৫ কোটি টাকা বরাদ্দ রয়েছে। অন্যদিকে ১৫টি সড়ক প্রকল্পের মধ্যে ২ হাজার ৫৯২ কোটি টাকা মূল্যের ১০টি প্রকল্পের কাজ শেষ হয়েছে। বাকি পাঁচটি প্রকল্পের জন্য ৩০৭ কোটি টাকা বরাদ্দ রয়েছে।
মন্ত্রী বলেন, বন্দরের সঙ্গে সংযোগ স্হাপনের ক্ষেত্রে ৩৮টি প্রকল্পে চলতি বছরের মার্চ মাস পর্যন্ত রেল মন্ত্রক আনুমানিক ১৬ হাজার ৪০৩ কোটি টাকা খরচ করেছে। সড়ক যোগাযোগ এবং মহাসড়ক/প্রধান বন্দর অধিগৃহীত ১৫টি সড়ক এবং ১৭টি রেল সংযোগ স্হাপন প্রকল্পে গত তিন বছরে আনুমানিক ৩২ হাজার ৪.৮২ কোটি টাকা খরচ হয়েছে।
SSS/SS/NS
(Visitor Counter : 47
তথ্যওসম্প্রচারমন্ত্রক
ভারতীয় চলচ্চিত্র উত্তর সুদানে খুবই জনপ্রিয় : অভিনেতা অ্যান্ড্রু লুরি
নয়াদিল্লি, ২৪ নভেম্বর, ২০১৯
গোয়ায় ভারতীয় আন্তর্জাতিক চলচ্চিত্র উৎসবে বেন লরেন্স পরিচালিত ‘হার্টস অ্যান্ড বোন্স’ ছবিটি প্রদর্শিত হয়েছে। এই ছবিটিতে একজন যুদ্ধ-চিত্রসাংবাদিক এবং দক্ষিণ সুদানের উদ্বাস্তু দুই বন্ধুর মধ্যে সুসম্পর্কের দিকটি ফুটিয়ে তোলা হয়েছে। অ্যান্ড্রু লুরি এই ছবিতে উদ্বাস্তুর ভূমিকায় অভিনয় করেছিলেন।
ছবিটি প্রদর্শিত হওয়ার পর সাংবাদিকদের সঙ্গে আলাপচারিতায় অ্যান্ড্রু লুরি এই চলচ্চিত্রটি সম্পর্কে এবং ভারতীয় চলচ্চিত্র প্রতি তাঁর ভালোবাসার কথা জানান। তিনি বলেন, এই ছবিটি খুবই হৃদয়স্পর্শী। ‘হার্টস অ্যান্ড বোন্স’ ছবিটি শ্যুটিং-এর সময় দু’জনেই একসাথে কাজ করেছেন যাতে একজন ক্লান্ত হয়ে গেলে আরেকজন এই ছবিটি শ্যুট করতে পারেন। হাসপাতাল থেকে বহু দূরে ক্যামেরা সেট করে ছবিটি শ্যুট করা হয়েছে যাতে ডাক্তাররা তাঁদের সঙ্গে কথা বলার সময় বুঝতে না পারেন।
ভারতীয় চলচ্চিত্র সম্পর্কে বলতে গিয়ে অ্যান্ড্রু লুরি জানান, আগামীদিনে এ দেশের জনপ্রিয় অভিনেতাদের সঙ্গে তার কাজ করার ইচ্ছা রয়েছে। সুদানে ভারতীয় চলচ্চিত্র যথেষ্টই জনপ্রিয় বলেও তিনি জানান। সে দেশের মানুষ প্রতি রাতে একটি অথবা দুটি করে ভারতীয় ছবি দেখেন বলে জানান তিনি। অভিনেতাদের প্রশিক্ষণের প্রয়োজনীয়তা প্রসঙ্গে অ্যান্ড্রু লুরি জানান, কখনও কখনও অভিনয় হৃদয় থেকে আসে। তবে, বাস্তব জীবনের অভিজ্ঞতার কথা ভুললে চলবে না। তাঁর বাড়িতে প্রচুর হিন্দি ছবির সংগ্রহ আছে বলেও তিনি জানান। অমিতাভ বচ্চনের অভিনয় তাঁকে মুগ্ধ করে বলে অ্যান্ড্রু লুরি মন্তব্য করেন।
CG/SS/DM
(Visitor Counter : 65